
Ansoddeiriau

1. ANSODDAIR

 Gair sy’n cyfeirio at berson, peth neu le yw ENW.

Gair sy’n disgrifio enw yw ANSODDAIR.
e.e. bach       mawr      tywyll      araf
Fel arfer, mae ansoddair yn dod ar ôl enw yn Gymraeg.


traethawd byr
     

  
llyfr diddorol 

      


 tŷ newydd
2. Enw benywaidd unigol + ansoddair

Mae ansoddair yn treiglo ar ôl enw benywaidd unigol. Treiglad Meddal sy’n digwydd.

e.e. llyfrgell + canolog = llyfrgell ganolog

       Taith + tramor = taith dramor
       merch + cydwybodol = merch gydwybodol

Bydd angen treiglo pob ansoddair os ydynt yn dilyn enw benywaidd unigol (tud.3):



noson dywyll wyntog



seren brydferth ddisglair



drama gomedi lwyddiannus

3. Treiglo dau ansoddair ar ôl enwau benywaidd unigol

Mae ansoddair yn treiglo ar ôl enw benywaidd unigol. TREIGLAD MEDDAL sy’n digwydd.

e.e. ffordd + mawr = ffordd fawr

Pan ddaw dau ansoddair ar ôl enw benywaidd unigol, mae’r ddau’n treiglo’n feddal.

e.e. noson + tywyll + gwyntog = noson dywyll wyntog

	Cymarfer Colegau – Craidd

Enw benywaidd unigol + ansoddair: Ymarfer 1; Ymarfer 2.

                                                      Prawf.

Treiglo dau ansoddair ar ôl enw benywaidd unigol: Ymarfer 1 a 2

                                                                                  Prawf


Termau: ansoddair – adjective; disgrifio - to describe

Ansoddeiriau
4. Treiglo ar ôl ansoddair
Er bod ansoddair yn dod ar ôl enw yn Gymraeg fel arfer, mae rhai yn tueddu i ddod o flaen enw.
e.e.    prif swyddog

          holl hyfforddiant

          hen hanes

          gwir ystyr

          cryn effaith

          unig aseswr
          gwahanol bethau
TREIGLO

Mae popeth (enw gwrywaidd neu fenywaidd unigol / lluosog) yn treiglo ar ôl ansoddair. 
Treiglad Meddal sy’n digwydd.

e.e. gwahanol + diddordebau = gwahanol ddiddordebau

       unrhyw + llwyddiant = unrhyw lwyddiant
       dirprwy + prifathro = dirprwy brifathro

	Cymarfer Colegau – Craidd

Treiglo ar ôl ansoddair: Ymarfer 1.

                                      Prawf

  


Ansoddeiriau

Yr ansoddair dangosol 
Dyma chwe ansoddair dangosol sy’n cael eu defnyddio yn Gymraeg:
hwn  /   hwnnw

hon   /   honno
hyn   /   hynny

· Defnyddiwch hwn / hwnnw ar ôl enwau gwrywaidd unigol.
e.e.  Gwelais y poster hwn ar yr hysbysfwrdd.

       
        Roedd y myfyriwr hwnnw’n sâl.
· Mae hon / honno yn dilyn enwau benywaidd unigol.
e.e. Mae’r gan hon yn wych.
      
     Cafodd y gerdd honno’i chyfansoddi yn yr ugeinfed ganrif.

· Mae hyn / hynny yn dilyn enwau lluosog.

e.e. Derbyniais y marciau hyn oddi wrth fy nhiwtor.

     Roedd y syniadau hynny’n boblogaidd.

Termau

dangosol – demonstrative

	Cymarfer Colegau – Craidd

Yr ansoddair dangosol: Ymarfer 1 (rhan 1 a 2); Ymarfer 2.

                                    Prawf.

